Når vi behandler en særlig type aknear med subcision og filler, så starter vi med at underminere dine ar med en tynd kanyle for at løsne de artråde, som ofte fikserer arret til underhuden. Derefter injiceres filler, som kan bestå af hyaluronsyre (fx Restylane, Teosyal, Juvederm eller Belotero) og denne filler nedbrydes gradvist af hudens enzymer. Hvis der er mange rolling scars eller hvis rolling scars er dybe med underliggende atrofi (vævstab) kan vi tilbyde at injicere en semi-permanent filler som stimulerer hudens dannelse af kollagen under arret. Dette vil give en gradvis volumenforøgelse, som er permanent, men som først rigtigt ses efter 3-6 måneder. Alle typer filler virker som en buffer, der holder aknear løftet, så de dybe tråde af arvæv (tethered scars) under huden ikke kan gendannes. Subcision i sig selv stimulerer hudens dannelse af kollagen og elastin, som langsomt reducerer de dybe ar, og resultatet vil derfor være en permanent reduktion af arret. Hvis man ikke kombinerer subcision med filler, så vil mange aknear falde sammen og artrådene under arret vil kunne parre sig igen og danne nye adhærencer under arrene.